Галоўны аграном таксама паведаміла, што ў гэтым годзе гаспадарка пераходзіць на новую тэхналогію вырошчвання караняплодаў. Калі ў мінулыя гады шырыня міжрадкоўя складала 70 сантыметраў і сеялі кармавыя буракі звычайнай гародніннай сеялкай, то ў гэтым годзе сяўба будзе ажыццяўляцца сеялкай дакладнага высеву з шырынёй міжрадкоўя 45 сантыметраў. Для сяўбы будзе выкарыстоўвацца аднарастковае насенне паўцукровых буракоў. Такая тэхналогія дазволіць цалкам механізаваць увесь працэс вырошчвання і ўборкі буракоў. Для зніжэння пустазелля ўжо закуплены гербіцыды. Пры сяўбе аднарастковым насеннем адпадае патрэба ў прарэджванні караняплодаў.